โค้งสุดท้าย มวยไทยหญิงนักเรียนสาวปะทะดาวมหาวิทยาลัย 
โค้งสุดท้าย มวยไทยหญิง นักเรียนสาว ปะทะดาวมหาวิทยาลัย โดยทั้งคู่จะกันร่วมแถลงข่าว ศึกทุ่งยั้งทัพศึกนี้เพื่อแม่ วันที่ 7 ส.ค. ที่ศึกทุ่งยั้งทัพ ที่เชีบงใหม่ ก่อนที่จะขึ้นชกจริง 9 ส.ค.นี้  ,วันที่ 6 ส.ค.ผู้สื่อข่าวรายงานว่า  ที่เวทีเดชานุเคราะห์ อ.เมือง จ.เชียงใหม่ ที่จะมีขึ้นในวันที่ 9 ส.ค. เวลา 18.00 น. คู่ที่ฮือฮาเป็นที่สนใจ จะเป็นคู่มวยหญิงในรายการ มีนักมวยไทยสาวสวย ระดับดาวมหาวิทยาลัย ปุยฝ้าย ช.เหล็กสยาม หรือ น.ส.ฐิติรัตน์ บุตรพรหม วัย 19 ปี นักศึกษาสาวคณะนิเทศศาสตร์ มหาวิทยาลัยราชภัฎเชียงใหม่ จะชกกับ นักมวยนักเรียนสาวหน้าหวานเพชรงามตา เพชรต้นผึ้งหรือ น.ส.นิภาพร ปัญญาดี วัย 18 ปี ชั้น ม.6 โรงเรียนแม่ริมวิทยาคม อ.แม่ริม จ.เชียงใหม่ โดยทั้งคู่จะชกกัน 3 ยก ทั้งสองสาวมีสื่อมวลชนทุกแขนงติดตามการทำข่าวการซ้อมรวมทั้งเชิญไปออกรายการดังตามช่องต่างๆตามข่าวที่ได้เสนอไปแล้วนั้น,ในที่สุดก็มาถึงโค้งสุดท้ายของการซ้อมอย่างหนักของทั้งสองมวยสาว โดยแต่ละคนมีอดีตยอดมวยดังผลัดเปลี่ยนหมุนเวียนกันเข้ามาสอน เพื่อสร้างสีสันการชกมีทั้งสอนชั้นเชิงรุกฆาต การออกอาวุธไม้ตายทุกรูปแบบ ท่ามกลางกระแสข่าวมวยคู่นี้อาจจะมีการซูเอี๋ยกันเกิดขึ้น ทางคณะกรรมการแต่ละฝ่ายต้องออกมาการันตีกันยกใหญ่ว่า มวยคู่นี้จะชกกันจริง เจ็บจริง เพราะจะชกท่ามกลางสายตาของผู้ที่จะเข้าไปชม และเมื่อเห็นการซ้อมแล้ว ต่างฝ่ายก็ต่างก็ยกความได้เปรียบเสียเปรียบและจุดอ่อนของแต่ละฝ่ายออกมา ถือว่า มวยคู่นี้ได้รับการวิพากษ์วิจารณ์กันทั่วเมืองเชียงใหม่ ในขณะนี้,ทางด้านความพร้อมของทั้งคู่ ก็ต่างออกมาเผยว่า มีความพร้อมมากและจะชกให้สมศักดิ์ศรี ต่างฝ่ายต่างบอกว่า ชัยชนะไม่สำคัญเท่ากับการได้ชกเพื่อถวายวันแม่แห่งชาติ ไม่ว่าผลจะออกมาอย่างไรทั้งสองฝ่าย ยอมรับได้ อย่างไรก็ตาม เนื่องจากภายในเวทีจะมีการทำพิธีถวายวันแม่แห่งชาติ จะมีกิจกรรมเฉลิมพระเกียรติ เนื่องในช่วงวันเฉิมพระชนมพรรษา สมเด็จพระนางเจ้าพระบรมราชินีนาถ จะมีพิธีจุดเทียนถวายพระพรชัย การชกคู่นักมวยสาวต้องเลื่อนไปชกในคู่ที่ 6 ของรายการในคืนวันที่ 9 ส.ค.นี้,ผู้สื่อข่าวรายงานว่า ในเวลา 13.00 น.วันที่ 7 ส.ค.นี้ ทั้ง ปุยฝ้าย ช.เหล็กสยาม และ เพชรงามตา เพชรต้นผึ้ง จะร่วมงานแถลงข่าวการชกมวยรายการศึกทุ่งยั้งทัพศึกนี้เพื่อแม่ จัดที่ห้างเมญ่า เชียงใหม่ ถือเป็นเผชิญหน้ากัน ก่อนจะขึ้นชก ในวันที่ 9 ส.ค.นี้
โค้งสุดท้าย มวยไทยหญิง นักเรียนสาว ปะทะดาวมหาวิทยาลัย โดยทั้งคู่จะกันร่วมแถลงข่าว ศึกทุ่งยั้งทัพศึกนี้เพื่อแม่ วันที่ 7 ส.ค. ที่เชียงใหม่ ก่อนที่จะขึ้นชกจริง 9 ส.ค.นี้  
โค้งสุดท้าย,ชกมวย,มวยไทย,นักเรียนสาว,ดาวมหาวิทยาลัย,แถลงข่าว,ศึกทุ่งยั้งทัพ,เชียงใหม่,เดชานุเคราะห์,ปุยฝ้าย ช.เหล็กสยาม,ฐิติรัตน์ บุตรพรหม,มหาวิทยาลัยราชภัฎเชียงใหม่,เพชรงามตา เพชรต้นผึ้ง,นิภาพร ปัญญาดี,แม่ริมวิทยาคม,วันแม่แห่งชาติ,-jk;,wmpiy{vvow]oN,-jk;ly'8,4^,b4k8